Diari Oficial de la Generalitat Valenciana


Sumari del DOGV 2081, del 04-08-1993 (1993/828861)

RESOLUCIÓ de 3 de juny de 1993, de la Direcció General d'Indústria i Energia, per la qual autoritza la línia elèctrica aèria de 132 kV entre l'ET Catadau i l'ET Vilanova i declara en concret la seua utilitat pública.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2081

Data del DOGV
:   04-08-1993

Secció del DOGV
:   ALTRES DISPOSICIONS

Número del document
:   1993/828861


Data del document
:   03-06-1993

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 3 de juny de 1993, de la Direcció General d'Indústria i Energia, per la qual autoritza la línia elèctrica aéria de 132 KV entre l'ET Catadau i l'ET Vilanova, i declara en concret la seua utilitat pública.  
Vist l'expedient incoat pel Servei Territorial d'Indústria i Energia de València a instància d'Hidroelèctrica Española, SA - en l'actualitat Iberdrola, SA -, relatiu a l'autorització de la línia elèctrica aèria de 132 kV entre l'ET Catadau i l'ET Vilanova i la declaració en concret de la seua utilitat pública.  
Atés que la sol·licitud d'autorització indicada ha. seguit la tramitació establerta en el Decret 2617/1966, de 20 d'octubre, sobre autorització d'instal·lacions elèctriques; en el Decret 2619/1966, d'aquesta mateixa data, sobre expropiació forçosa en matèria d'instal·lacions elèctriques, i en el Decret 162/1990, de 15 d'octubre, del Consell de la Generalitat Valenciana, pel qual aprova el Reglament d'Impacte Ambiental, i la Llei 2/1989, de 3 de març, de la Generalitat Valenciana, sobre Impacte Ambiental.  
Ateses les al·legacions presentades en la fase d'informació pública a que va ser sotmés el projecte tècnic i l?estudi d'impacte ambiental.  
Atés que, amb data 5 de febrer de 1993, la Conselleria de Medi Ambient va formular declaració d'impacte ambiental en què estimava acceptable, només als efectes ambientals, la realització del projecte amb les condicions contingudes en l?estudi d'impacte ambiental i les prescripcions que es recullen en la part dispositiva d'aquesta resolució.  
Atés que la finalitat que es persegueix amb l?establiment de la línia és la millora del subministrament d'energia elèctrica en la zona.  
Vist l?informe emés per l?òrgan instructor de l?expedient.  
Aquesta direcció general resol:  
Primer  
Autoritzar a Iberdrola, SA, la línia elèctrica aèria de 132 kV entre l'ET Catadau i l'ET Vilanova, les característiques principals de les quals són les següents:   
- Tensió: 132 kV.  
- Origen: ET- Catadau.  
- Final: ET- Vilanova.  
- Longitud: 25,100 km en recorregut pels termes municipals de Catadau, Carlet, Tous, Guadassuar, Alzira, Antella, Gavarda, Alcàntera de Xúquer, Beneixida i Villanueva de Castellón.  
- Suports estructura metàl·lica.  
- Conductor d'alumini- acer 28 1,1 mm2 de seció (AL 241,7 mm2 + Ac 39,4 mm2).  
- 2 cables de terra, un d'acer de 50 mm2 de secció i un altre de tipus OPGW de 98,55 mm2 de seccio.  
- Aïllament cadena deu elements de disc de vidre E100/127 de caperutxa i tija.  
- Capacitat de transport màxima 131 MVA.  
La finalitat que es persegueix és millorar el subministrament d'energia elèctrica de la zona.  
Segon  
Declarar en concret la utilitat pública de la instal·lació elèctrica que s'autoritza als efectes assenyalats en la Llei 10/1966, sobre expropiació forçosa i sancions en matèria d'instal·lacions elèctriques, i el seu reglament d'aplicació segons el Decret 2619/1966, de 20 d'octubre.  
Tercer  
Aprovar el projecte d'execució, sotmetent-lo a les següents condicions:  
1. Les obres hauran de realitzar-se d'acord amb el projecte presentat.  
2. El termini de posada en marxa serà de 6 mesos comptadors a partir de la notificació d'aquesta resolució.  
3. El titular retrà compte de l'acabament de les obres al Servei Territorial d?Indústria i Energia de València a efectes de reconeixement definitiu i extensió de l'acta de posada en marxa.  
4. L'administració deixarà sense efecte aquesta resolució en qualsevol moment en què observe l?incompliment de les condicions que s'hi imposen.  
5. Condicions d'ordre mediambiental:  
a) Es tindrà en compte la no afecció a les vies pecuàries existents en tota la longitud de l?estesa.  
b) S'hauran de senyalitzar els cables per tal de fer-los mes visibles per a les aus.  
c) Es restauraran totes aquelles àrees destinades a l'apilament de material i maquinària. Les runes produïdes seran retirades a abocadors controlats.  
d) En el cas de ser necessària l?obertura de vies d'accés per a la instal·lació dels suports s'haurà de realitzar l?estudi d'impacte ambiental segons indica la legislació vigent.  
e) El resultat del seguiment proposat en el Programa de Vigilància Ambiental es presentarà cada tres mesos fins garantir la instauració de les mesures correctores proposades. En aquest mateix programa s'inclouran aquells efectes que puguen sorgir en el desenvolupament de les obres i no previstos en l?estudi d'impacte ambiental.  
Contra aquesta resolució que no posa fi a la via administrativa podrà interposar-se recurs ordinari davant el Conseller d?Indústria, Comerç i Turisme, en el termini d'un mes comptador a partir del dia de la notificació d'aquesta, d'acord amb el que disposa l'article 114 en relació amb el 48 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de juny de 1993.- El Director General: Luis Doménech Bernabéu.